Komisjoni otsus,

27. juuli 1995,

veterinaarsertifikaatide näidised kogumiskeskusele, standardimiskeskusele, kuumtöötlemisettevõttele või töötlemisettevõttele vastuvõtmiseks ettenähtud kolmandatest riikidest imporditava inimtoiduks ettenähtud kuumtöödeldud piima, piimapõhiste toodete ja toorpiima kohta

(EMPs kohaldatav tekst)

(95/343/EÜ)

EUROOPA ÜHENDUSTE KOMISJON,

võttes arvesse nõukogu 16. juuni 1992. aasta direktiivi 92/46/EMÜ, milles sätestatakse toorpiima, kuumtöödeldud piima ja piimatoodete tootmise ja turustamise sanitaareeskirjad, [1] viimati muudetud Austria, Soome ja Rootsi ühinemisaktiga, eriti selle artikli 23 lõike 2 punkti b,

ning arvestades, et:

komisjoni otsuses 95/340/EÜ [2] kehtestatakse esialgne loetelu kolmandatest riikidest, kust liikmesriigid lubavad importida toorpiima, kuumtöödeldud piima ja piimapõhiseid tooteid;

kolmandatest riikidest imporditava inimtoiduks ettenähtud toorpiima, kuumtöödeldud piima ja piimapõhiste toodete suhtes kohaldatavad tingimused peavad olema vähemalt samaväärsed direktiivi 92/46/EMÜ II peatükis ühenduse toodete jaoks sätestatud tingimustega;

komisjoni otsuses 95/342/EÜ [3] täpsustatakse töötlemisviisid selliste inimtoiduks ettenähtud piima ja piimapõhiste toodete puhul, mis on pärit suu- ja sõrataudi ohuga kolmandatest riikidest või nende osadest;

direktiivi 92/46/EMÜ artiklis 23 osutatud sertifikaatide näidised peavad sisaldama sertifikaadiga hõlmatud piima või piimapõhiste toodete kirjelduse, asjakohased viited direktiivi 92/46/EMÜ II peatükile, sertifikaadi koostamise keele või keeled ja sellele allakirjutanu kvalifikatsiooni või ametinimetuse;

tuleks sätestada kogumiskeskusele, standardimiskeskusele, kuumtöötlemisettevõttele või töötlemisettevõttele vastuvõtmiseks ettenähtud toorpiima veterinaarsertifikaadi näidis, suu- ja sõrataudi ohuta kolmandatest riikidest või nende osadest pärit ja inimtoiduks ettenähtud kuumtöödeldud piima, kuumtöödeldud piimast valmistatud piimapõhiste toodete või kuumtöödeldud piimapõhiste toodete sertifikaadi näidis, suu- ja sõrataudi ohuga kolmandatest riikidest või nende osadest pärit ja inimtoiduks ettenähtud kuumtöödeldud piima, kuumtöödeldud piimast valmistatud piimapõhiste toodete või kuumtöödeldud piimapõhiste toodete sertifikaadi näidis ning inimtoiduks ettenähtud toorpiimatoodete sertifikaadi näidis; toodete erinevuse tõttu tuleks sätestada erinevad veterinaarsertifikaadid;

otseselt inimtoiduks ettenähtud toorpiima veterinaarsertifikaatide näidised sätestatakse hiljem;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 92/46/EMÜ artikli 23 lõike 2 punktiga b ettenähtud veterinaarsertifikaadi näidis kogumiskeskusele, standardimiskeskusele, kuumtöötlemisettevõttele või töötlemisettevõttele vastuvõtmiseks ettenähtud, kolmandatest riikidest pärit ja inimtoiduks ettenähtud toorpiima kohta on esitatud käesoleva otsuse A lisas.

Seda sertifikaati võivad kasutada ainult otsuse 95/340/EÜ lisa A veerus loetletud kolmandad riigid või kolmandate riikide osad.

Artikkel 2

Direktiivi 92/46/EMÜ artikli 23 lõike 2 punktiga b ettenähtud veterinaarsertifikaadi näidis suu- ja sõrataudi ohuta kolmandatest riikidest või nende osadest pärit ja inimtoiduks ettenähtud kuumtöödeldud piima, kuumtöödeldud piimast valmistatud piimapõhiste toodete või kuumtöödeldud piimapõhiste toodete kohta on esitatud käesoleva otsuse B lisas.

Seda sertifikaati võivad kasutada ainult otsuse 95/340/EÜ lisa B veerus loetletud kolmandad riigid või kolmandate riikide osad.

Artikkel 3

Direktiivi 92/46/EMÜ artikli 23 lõike 2 punktiga b ettenähtud veterinaarsertifikaadi näidis suu- ja sõrataudi ohuga kolmandatest riikidest või nende osadest pärit ja inimtoiduks ettenähtud kuumtöödeldud piima, kuumtöödeldud piimast valmistatud piimapõhiste toodete või kuumtöödeldud piimapõhiste toodete kohta on esitatud käesoleva otsuse C lisas.

Seda sertifikaati võivad kasutada ainult otsuse 95/340/EÜ lisa C veerus loetletud kolmandad riigid või kolmandate riikide osad.

Artikkel 4

Direktiivi 92/46/EMÜ artikli 23 lõike 2 punktiga b ettenähtud veterinaarsertifikaadi näidis kolmandatest riikidest pärit ja inimtoiduks ettenähtud toorpiimatoodete kohta on esitatud käesoleva otsuse D lisas.

Seda sertifikaati võivad kasutada ainult otsuse 95/340/EÜ lisa A veerus loetletud kolmandad riigid või kolmandate riikide osad.

Artikkel 5

Et tagada nõukogu direktiivi 90/675/EMÜ [4] artikli 4 lõike 1 kolmandas taandes sätestatud kontrollide teostatavus, tuleb artiklites 2, 3 ja 4 kirjeldatud toodete puhul vähemalt ühes sihtriigi ametlikus keeles esitada järgmine teave:

- eksportiva riigi nimi,

- ettevõtte loanumber,

- toorpiimast valmistatud toodete puhul, mille valmistamismeetod ei sisalda kuumtöötlemist, sõnad "valmistatud toorpiimast",

- piimapõhiste toodete puhul, milles võivad areneda mikroobid, realiseerimise ja tarvitamise lõpptähtpäev või minimaalne säilivusaeg.

Artikkel 6

Artiklites 1, 2, 3 ja 4 osutatud veterinaarsertifikaadid peavad olema nummerdatud originaaleksemplarid, mis koosnevad ühest lehest, on nõuetekohaselt täidetud ning mille on kuupäevastanud ning allkirjastanud sellise pädeva asutuse esindaja, kes vastutab toorpiima, kuumtöödeldud piima ja piimapõhiste toodete vastavuse eest direktiivi 92/46/EMÜ nõuetele ja sertifitseerimise eest.

Artikkel 7

1. Artiklites 1, 2, 3 ja 4 nimetatud sertifikaadid koostatakse vähemalt ühes selle liikmesriigi ametlikest keeltest, kus toimub kontrollimine.

2. Sertifikaadil peab olema pädeva asutuse esindaja nimi, kvalifikatsioon või ametinimetus ja allkiri ning pädeva asutuse ametlik tempel, mille värv peab erinema muude sertifikaadis esitatud andmete värvist.

Artikkel 8

Käesolevat otsust kohaldatakse alates 2. veebruarist 1996.

Artikkel 9

Käesolev otsus on adresseeritud liikmesriikidele.

Brüssel, 27. juuli 1995

Komisjoni nimel

komisjoni liige

Franz Fischler

[1] EÜT L 268, 14.9.1992, lk 1.

[2] EÜT L 200, 24.8.1995, lk 38.

[3] EÜT L 200, 24.8.1995, lk 50.

[4] EÜT L 373, 31.12.1990, lk 1.

--------------------------------------------------

A LISA

+++++ TIFF +++++

+++++ TIFF +++++

--------------------------------------------------

B LISA

+++++ TIFF +++++

+++++ TIFF +++++

+++++ TIFF +++++

--------------------------------------------------

C LISA

+++++ TIFF +++++

+++++ TIFF +++++

+++++ TIFF +++++

--------------------------------------------------

D LISA

+++++ TIFF +++++

+++++ TIFF +++++

+++++ TIFF +++++

--------------------------------------------------